Diari Oficial de la Generalitat Valenciana


Sumari del DOGV 2301, del 01-07-1994 (1994/800814)

RESOLUCIÓ de 27 de maig de 1994, de la Direcció General de Treball, per la qual s'ordena el registre, el dipòsit i la publicació dels acords sobre sous definitius per als anys 1993, 1994 i els previstos per a 1995, adoptats per la comissió negociadora del Conveni Col.ectiu per a Empleats de Notaris del Territori del Col.legi Notarial de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2301

Data del DOGV
:   01-07-1994

Secció del DOGV
:   ALTRES DISPOSICIONS

Número del document
:   1994/800814


Data del document
:   27-05-1994

Organisme emissor
:   Conselleria de Treball i Afers Socials

Tipus de document
:   Resolució

RESOLUCIÓ de 27 de maig de 1994, de la Direcció General de Treball, per la qual s'ordena el registre, el dipòsit i la publicació dels acords sobre sous definitius per als anys 1993, 1994 i els previstos per a 1995, adoptats per la comissió negociadora del Conveni Col·lectiu per a Empleats de Notaris del Territori del Col·legi Notarial de València. [94/4087]  
Vist el contingut dels acords que figuren en l'acta de la comissió negociadora del Conveni Col·lectiu per a Empleats de Notaris del Territori del Col·legi Notarial de València, presentada a aquesta Direcció General de Treball en data 20.05.94, subscrita el passat dia 20.04.94; d'una part, per la representació de l'Associació Professional de Notaris del Col·legi de València, i de l'altra, pels representants de l'Associació Professional Lliure d'Empleats de Notaries de la Comunitat Valenciana (APLEN), sobre sous definitius per als anys 1993, 1994 i revisió salarial per a l'any 1995, i d'acord amb el que disposa l'art. 90.2 i 3 de la Llei 8/1980, de 10 de març, de l'Estatut dels Treballadors, i els articles 1 i 2 del Reial Decret 1.040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball, conformement a les competències que té transferides pel Reial Decret 4.105/1982, de 29 de desembre, acorda:  
Primer  
Ordenar-ne la inscripció en el Registre de Convenis Col·lectius de Treball, d'aquesta Direcció General, i el seu dipòsit, amb notificació a la comissió negociadora.  
Segon  
Disposar-ne la publicació en el Diari Oficial de la Generalitat Valenciana.  
Valencia, 27 de maig de 1994.- El director general de Treball: Eduard Montesinos i Chilet.  
Acta de la comissió negociadora del Conveni Col·lectiu per a Empleats de Notaris del Territori del Col·legi Notarial de València.  
Valencia, 20 d'abril de 1994  
A les 20.30, a la seu del Col·legi Notarial de València, es reuneix la comissió negociadora del Conveni Col·lectiu de Treball per als Empleats de Notaries del Territori del Il·lustre Col·legi Notarial de València, constituïda a saber:  
- En representació de l'Associació Professional de Notaris de l'Il·lustre Col·legi de València. President: Joaquín Borrell García, notari d'aquesta capital, i els senyors vocals notaris, José-Luís López Rodríguez, notari de Valencia, Luís Pichó Romaní, notari de Picassent (València), Fernando Pascual de Miguel, notari d'Almassora (Castelló) i el Angel López-Amo Calatayud, notari de l'Alcúdia (València).  
- En representació de l'Associació Professional Lliure d'Empleats de Notaries de la Comunitat Valenciana -APLEN. València-. President: Francisco Romeu Vila, oficial de 1a. de notaries de València i President de APLEN; i pels vocals-empleats, Manuel Ramírez Marqués, oficial de 1ra. de notaries d'Alacant, Ernesto Mañez Fort, oficial 1a. de notaries, de València, Manuel Ros Porcar, oficial de 2na. de notaries de Castelló, i el Eduardo Genovés Candel, oficial de 1ra. de notaries de València.  
Actuen coma portaveus de les respectives representacions i copresideixen la reunió els senyors Borrell García i Romeu Vila, hi actua com a secretari el senyor Genovés Candel.  
A continuació i com a conseqüència del que s'ha tractat en anteriors reunions, es prenen, per unanimitat, els següents,   
Acords:  
Sous definitius per a l'any 1993.  
Una vegada conegut l'IPC definitiu corresponent a l'any 1993, que ascendeix a 4,90 punts i conformement al que ha estat acordat en aquesta comissió negociadora en l'acta del dia 1 de març de 1993; escau incrementar els sous definitius de l'any 1992 en 3,30 punts i es fixen com a sous definitius per a tot l'any 1993, els següents:  
 GRUP 1.º GRUP 2.º GRUP 3.º  
Oficial 1.º 815.262 697.764 814.228  
Oficial 2.º 038.908 701.911 422.310  
Auxiliar 383.209 96.900 88.100  
Copista 96.800 79.300 76.000  
Subaltern 71.900 71.900 71.900  
Sous definitius per a l'any 1994.  
Per determinar el sou definitiu per a l'any 1994, se sumaran als sous de l'any anterior 5 punts i queda definitivament establerta per a aquest any de 1994, la següent taula salarial:  
Oficial 1.º 388.381 905.286 369.527  
Oficial 2.º 038.896 557.485 113.233  
Auxiliar 917.324 762.800 92.600  
Copista 296.201 83.300 79.800  
Subalterno 75.500 75.500 75.500  
A les quantitats expressades per a ambdós anys s'afegirà el complement d'antiguitat que escaiga en cada cas.  
Els endarreriments corresponents a l'any 1993 i les pagues vençudes de l'any 1994 s'hauran de pagar amb efecte d'1 de gener dels anys respectius i es realitzaran de forma immediata, una vegada comunicat aquest acord.  
Els salaris establerts tenen la consideració de mínims i per això els pactes o convenis acordats entre els notaris i els seus empleats que impliquen condicions més beneficioses per a aquests, subsistiran per a qui els estiga gaudint. De la mateixa manera, els increments establerts en les taules salarials fixades, seran absorbibles per qualsevol forma de retribució que ja perceberen els empleats.  
Sous definitius previstos per a l'any 1995.  
S'acorda incrementar els sous per a l'any 1995, sumant a la taula salarial establerta per a 1994, l'IPC aplicable a aquest any 1994, de forma que la suma d'ambós conceptes donarà la taula salarial definitiva per a l'any 1995.  
A aquest efecte, aquesta comissió de seguiment es reunirà en el moment en què es conega oficialment l'import de l'IPC de l'any 1994 per subscriure l'acord i la subsegüent difusió, informació i aplicació immediata.  
Els acords precedents seran comunicats per la comissió de vigilància, amb caràcter immediat, a tots els notaris i empleats del territori per les seues respectives associacions professionals.  
I perquè conste, llegida per tots, es redacta i s'aprova per part dels reunits aquesta acta, que s'estén en quatre exemplars amb un sol efecte, s'acorda la seua tramesa als afiliats dels col·lectius representats i es faculta els presidents de les associacions firmants, amb caràcter indistint i solidari, per a efectuar tots els tràmits necessaris davant els organismes competents, fins i tot davant la Direcció General de Treball, Conselleria de Treball de la Generalitat Valenciana i qualssevol altres centres oficials per a la seua publicació al Diari Oficial de la Generalitat Valenciana i perquè siga registrada en l'organisme competent.  
I en prova de confomitat, és signada per tots els reunits aquesta acta, i es clou la sessió a les 21.00 del mateix dia.  
Per la representació Per la representació   
notarial dels empleats